2. ลักษณะการประกอบธุรกิจ

2.1 ประวัติความเป็นมา

  บริษัทได้จดทะเบียนจัดตั้งขึ้นเมื่อวันที่ 5 มกราคม 2537 ในชื่อของ บริษัท นครไทยสตริปมิล
  จำกัด โดยครอบครัวหอรุ่งเรือง และได้รับการสนับสนุนเงินกู้จากกลุ่มธนาคารไทย
  บริษัทเริ่มทำการก่อสร้างโรงงานในปี 2538 ต่อมา ในปี 2539
  บริษัทได้รับอนุญาตจากตลาดหลักทรัพย์แห่งประเทศไทย
  ให้เข้าเป็นบริษัทจดทะเบียนในตลาดหลักทรัพย์แห่งประเทศไทย
  โดยเสนอขายหุ้นสามัญเพิ่มทุนต่อประชาชนทั่วไปครั้งแรกในราคาเสนอขายหุ้นละ 16 บาท
  มูลค่าที่ตราไว้หุ้นละ 10 บาท

  บริษัทดำเนินการก่อสร้างโรงงานผลิตเหล็กแผ่นรีดร้อนจนเสร็จสมบูรณ์ในปี 2540
  และได้เริ่มการทดสอบการผลิตในเดือนตุลาคมปีเดียวกัน ในช่วงระยะเวลาการดำเนินการผลิต
  บริษัทได้ผลิตเหล็กแผ่นรีดร้อนชนิดม้วนจำนวน 207,129 ตัน
  ต่อมาเมื่อประเทศไทยประสบวิกฤตการณ์ทางการเงินในปี 2541
  ส่งผลให้บริษัทประสบปัญหาทางด้านการเงินด้วยเช่นกัน
  และไม่สามารถหาแหล่งทุนจากภายในประเทศได้ตามแผนที่วางไว้
  บริษัทจึงต้องชะลอการก่อสร้างโครงการผลิตเหล็กพรุนและโครงการผลิตผลิตภัณฑ์ต่อเนื่อง

  ดังนั้น บริษัทจึงได้ระดมทุนโดยการออกตราสารหนี้ในประเทศสหรัฐอเมริกา
  เพื่อนำมาเป็นทุนหมุนเวียน และใช้ในการก่อสร้างโรงงานผลิตผลิตภัณฑ์ต่อเนื่องให้แล้วเสร็จ
  เมื่อวันที่ 12 มีนาคม 2541 บริษัทสามารถระดมทุนจากการออกตราสารได้เป็นมูลค่า 505.63
  ล้านเหรียญสหรัฐ ภายใต้เงื่อนไขว่าบริษัทจะต้องได้รับความช่วยเหลือในด้านการบริหารงานจาก
  บริษัท Steel Dynamic Inc. (“SDI”) ซึ่งเป็นเจ้าของโรงงานผลิตเหล็กแผ่นขนาดย่อม
  (Mini-mill) ชั้นนำในประเทศสหรัฐอเมริกา

  ต่อมาในปี 2541 ราคาของเหล็กแผ่นรีดร้อนในตลาดโลกลดลงอย่างมาก จากราคาตันละ 340
  เหรียญสหรัฐ เหลือเพียงตันละ 200 เหรียญสหรัฐ SDI จึงได้ขอยกเลิกสัญญาการบริหารงาน
  ส่งผลให้การเบิกเงินของบริษัทมีข้อจำกัดอย่างมากตามข้อกำหนดของสัญญา
  ส่งผลให้การก่อสร้างโรงงานให้เสร็จสมบูรณ์หยุดชะงักลงและบริษัทได้หยุดการผลิตตั้งแต่ต้นปี
  2542

  การหยุดดำเนินการผลิตส่งผลให้บริษัทมีกระแสเงินสดจากการดำเนินงานติดลบเป็นจำนวนมากกว่าที่คาดการณ์ไว้
  บริษัทจึงประสบปัญหาสภาพคล่องตั้งแต่เดือนธันวาคม 2541
  ทำให้บริษัทไม่สามารถชำระหนี้สินจำนวนมากได้ตามกำหนด

  บริษัทได้เข้าสู่กระบวนการปรับโครงสร้างหนี้ในกระบวนการฟื้นฟูกิจการตามพระราชบัญญัติล้มละลายภายใต้การดูแลของคณะกรรมการเพื่อส่งเสริมการปรับปรุงโครงสร้างหนี้
  (คปน.) ตั้งแต่ปี 2542 ในเดือนเมษายน ปี 2543 และ เมื่อวันที่ 27-29 ตุลาคม 2546
  บริษัทสามารถดำเนินการระดมทุนซึ่งเป็นขั้นตอนสำคัญขั้นตอนหนึ่งตามแผนฟื้นฟูกิจการที่ได้รับอนุมัติ
  โดยเสนอขายหุ้นเพิ่มทุนให้แก่ประชาชนทั่วไป จำนวน 1,800,000,000 หุ้น มูลค่าที่ตราไว้หุ้นละ
  8.25 บาท ราคาเสนอขายหุ้นละ 2.20 บาท
  รวมถึงการแปลงหนี้เป็นทุนของเจ้าหนี้ตามแผนฟื้นฟูกิจการ
  จึงทำให้บริษัทมีทุนชำระแล้วทั้งสิ้นจำนวน 74,137,788,788.25 บาท เท่ากับจำนวนหุ้นสามัญ
  8,986,398,641 หุ้น

  การเปลี่ยนแปลงและพัฒนาการที่สำคัญ

  2545

  เมษายน อเมริกัน แอพเพรซเซิล
  ซึ่งเป็นผู้ประเมินอิสระได้ทำการประเมินมูลค่าทรัพย์สินของกิจการ
  ผลการประเมินแสดงให้เห็นว่าทรัพย์สินของบริษัทมิได้มีการด้อยค่าดังที่เคยได้รับรู้ไว้

  กรกฎาคม เจ้าพนักงานพิทักษ์ทรัพย์ ได้ส่งแผนฟื้นฟูกิจการฉบับแก้ไขให้แก่เจ้าหนี้

  ตุลาคม บริษัทได้นำส่งแบบแสดงรายการภาษีเงินได้ฉบับปรับปรุงใหม่ตั้งแต่ปี 2541 ถึงปี 2544
  ให้แก่กรมสรรพากร
  และได้นำส่งรายงานรายได้ฉบับปรับปรุงใหม่สำหรับระยะเวลาเดียวกันให้แก่คณะกรรมการส่งเสริมการลงทุน
  โดยได้จัดประเภทรายได้ของโครงการแผ่นเหล็กรีดร้อน (“CSP”) ประจำปี 2541
  เป็นรายได้ของธุรกิจที่ไม่ได้รับการส่งเสริม เนื่องจากในระหว่างปี 2541 โครงการ CSP
  อยู่ระหว่างการทดสอบการทำงานของเครื่องจักรและการทดลองผลิต

  ธันวาคม บมจ. เอ็น.ที.เอส. สตีลกรุ๊ป ได้ตกลงเข้าควบรวมกิจการกับ
  บริษัทในกลุ่มปูนซิเมนต์ไทย โดยลดสัดส่วนการถือหุ้นในบริษัทจากร้อยละ 31.31 เป็นร้อยละ
  8.14 จำนวนหุ้นที่ลดลงได้ถูกโอนชำระหนี้ให้แก่เจ้าหนี้ของบมจ. เอ็นที.เอส. สตีลกรุ๊ป

  11 ธันวาคม ศาลล้มละลายมีคำสั่งเห็นชอบในแผนฟื้นฟูกิจการฉบับแก้ไข

  2546

  21 มกราคม บริษัทลงนามในบันทึกความเข้าใจกับบรรษัทบริหารสินทรัพย์ไทย (“TAMC”)
  และบริษัท สยามเหล็กรีดเย็นครบวงจร จำกัด (มหาชน) (“SICOS”)
  เพื่อพิจารณาความเป็นไปได้ในการควบรวมกิจการกับ SICOS
  เป็นที่เข้าใจว่าบันทึกความเข้าใจดังกล่าวเกิดขึ้นเนื่องมาจากนโยบายของรัฐบาลไทยในการส่งเสริมการควบรวมกิจการของอุตสาหกรรมเหล็กเพื่อปรับโครงสร้างอุตสาหกรรมเหล็กภายในประเทศ
  บรรษัทบริหารสินทรัพย์ไทยได้แต่งตั้งบริษัทที่ปรึกษาในการศึกษาความเป็นไปได้ในการควบรวมกิจการ

  7 มิถุนายน บริษัทลงนามในบันทึกความเข้าใจอีกหนึ่งฉบับกับบรรษัทบริหารสินทรัพย์ไทย
  (“TAMC”) และบริษัท สยามเหล็กรีดเย็นครบวงจร จำกัด (มหาชน) (“SICOS”)
  เพื่อพิจารณาความเป็นไปได้ในการควบรวมกิจการกับ SICOS
  เป็นที่เข้าใจว่าบันทึกความเข้าใจเป็นเพียงการร่วมพิจารณาข้อเสนอ
  และไม่ได้มีผลผูกพันทางกฎหมายใดแก่บริษัท

  26 กันยายน
  ศาลล้มละลายกลางมีคำสั่งอนุญาตให้ผู้บริหารแผนดำเนินการจดทะเบียนลดทุนและเพิ่มทุนของบริษัทต่อกระทรวงพาณิชย์
  เพื่อให้สอดคล้องกับการปรับโครงสร้างหนี้ตามแนวทางการฟื้นฟูกิจการ

  ตุลาคม วันที่ 9 ตุลาคม 2546 บริษัทได้ดำเนินการจดทะเบียนลดทุน จาก 8,600,000,000
  บาท เป็น 7,186,398,640 บาท และเมื่อวันที่ 10 ตุลาคม 2546 บริษัทได้จดทะเบียนเพิ่มทุน
  จาก 7,186,398,640 บาท เป็น 128,157,480,290 บาท

  วันที่ 31 ตุลาคม 2546 บริษัทได้มีการจดทะเบียนเปลี่ยนแปลงทุนชำระแล้ว
  โดยจากการแปลงหนี้เป็นทุนของเจ้าหนี้ตามแผนฟื้นฟูกิจการของบริษัท จากเดิม 7,186,398,640
  บาท เป็น 71,863,986,410 บาท และออกใบสำคัญแสดงสิทธิให้แก่ผู้ถือหุ้นเดิม จำนวน
  3,233,879,388 หน่วย

  พฤศจิกายน วันที่ 4 พฤศจิกายน 2546
  บริษัทได้จดทะเบียนลดทุนโดยลดมูลค่าที่ตราไว้ของหุ้นของบริษัทจากมูลค่าหุ้นละ 10
  บาทเป็นมูลค่าหุ้นละ 8.25 บาท โดยลดทุนจดทะเบียนจากจำนวน 128,157,480,290 บาท
  เป็น 105,729,921,239.25 บาท และมีทุนชำระแล้วเป็น 59,287,788,788.25 บาท

  วันที่ 6 พฤศจิกายน บริษัทได้จดทะเบียนเพิ่มทุนชำระจำนวน 14,850,000,000 บาท
  จากทุนชำระแล้ว 59,287,788,788.25 บาท เป็นทุนชำระแล้วจำนวน 74,137,788,788.25
  บาท แบ่งออกเป็นหุ้นสามัญจำนวน 8,986,398,641 หุ้น และเปลี่ยนแปลงอำนาจกรรมการคือ
  นายสวัสดิ์ หอรุ่งเรือง ลงลายมือชื่อร่วมกับนายชาญ บูลกุล หรือนายอนุตร จาติกวณิช
  หรือนายเคอรี่ ฮิลล์ หรือนายอบีนาส มาจี้ รวมเป็นสองคนและประทับตราสำคัญของบริษัท

  วันที่ 18 พฤศจิกายน 2546
  ตลาดหลักทรัพย์แห่งประเทศไทยได้อนุญาตให้เปิดซื้อขายหลักทรัพย์ของบริษัทในหมวด REHABCO

  ธันวาคม บริษัทได้ทดสอบเครื่องจักรทั้งระบบและได้เริ่มทดลองการผลิตจริงในขั้นแรกโดยรวม
  และสามารถผลิตเหล็กแผ่นรีดร้อนม้วนแรกจากเหล็กแท่งแบนได้สำเร็จในวันที่ 13 ธันวาคม 2546
  และวันที่ 18 ธันวาคม ของปีเดียวกัน
  บริษัทประสบความสำเร็จในการทดสอบการผลิตทั้งกระบวนการโดยต่อเนื่อง
  เริ่มจากการหลอมเศษเหล็ก การหล่อแท่งเหล็ก
  จนถึงกระบวนการรีดเหล็กอย่างต่อเนื่องจนได้เหล็กแผ่นรีดร้อนชนิดม้วน

  2547

  มกราคม บริษัทเริ่มดำเนินการผลิตเพื่อจำหน่ายเชิงพาณิชย์

  มีนาคม วันที่ 10 มีนาคม 2547 คณะกรรมการเจ้าหนี้รับทราบถึงการลาออกของ Mr. Kerry
  Hill กรรมการผู้จัดการใหญ่ (Managing Director) ซึ่งมีผลตั้งแต่วันที่ 16 ธันวาคม 2546
  และมีมติ แต่งตั้ง Mr. Anthony W. Bagnall
  ดำรงตำแหน่งรองกรรมการผู้จัดการใหญ่ฝ่ายโรงงานและการผลิต มีผลตั้งแต่วันที่ 16
  กุมภาพันธ์2547 และอนุมัติเปลี่ยนชื่อเรียกตำแหน่งกรรมการผู้จัดการใหญ่ (Managing
  Director) เป็นกรรมการผู้จัดการใหญ่ (President) และอนุมัติให้แต่งตั้งนายสวัสดิ์
  หอรุ่งเรือง เป็นกรรมการผู้จัดการใหญ่ (President) โดยมีผลตั้งแต่วันที่ 10 มีนาคม 2547

  มิถุนายน วันที่ 4 มิถุนายน 2547
  คณะกรรมการเจ้าหนี้รับทราบถึงการลาออกจากตำแหน่งกรรมการผู้จัดการใหญ่ (President)
  ของนายสวัสดิ์ หอรุ่งเรือง และมีมติแต่งตั้งนายดอน ภาสะวณิช เป็นกรรมการผู้จัดการใหญ่
  (President) โดยมีผลตั้งแต่วันที่ 1 มิถุนายน 2547

  สิงหาคม บริษัทเริ่มการผลิต 24 ชั่วโมงต่อวัน จากเดิมทำการผลิต 12 ชั่วโมงต่อวัน

  กันยายน บริษัทเริ่มมีกำไรสุทธิจากผลการดำเนินงานในไตรมาสที่ 3

  ธันวาคม บริษัทมีกำไรสุทธิจากการดำเนินงานสำหรับผลการดำเนินงานสิ้นสุดปี 2547

2.2 การประกอบธุรกิจ

  ภาพรวมการประกอบธุรกิจ ณ วันที่ 31 ธันวาคม 2547

+-------+---+-----+----------------+----------------+-------+---+---+---+
|       |   |     | บมจ.           |                |       |   |   |   |
|       |   |     | นครไทยสตริปมิล   |                |       |   |   |   |
+-------+---+-----+----------------+----------------+-------+---+---+---+
|       |   |     |                |                |       |   |   |   |
+-------+---+-----+----------------+----------------+-------+---+---+---+
|       |   |     |                | 100.00%        |       |   |   |   |
+-------+---+-----+----------------+----------------+-------+---+---+---+
|       |   |     | บริษัท เอ็นเอสเอ็ม |                |       |   |   |   |
|       |   |     | สตีล จำกัด       |                |       |   |   |   |
|       |   |     |                |                |       |   |   |   |
|       |   |     | (NSM Steel     |                |       |   |   |   |
|       |   |     | Company        |                |       |   |   |   |
|       |   |     | Limited)       |                |       |   |   |   |
+-------+---+-----+----------------+----------------+-------+---+---+---+
|       |   |     |                | 100.00%        |       |   |   |   |
+-------+---+-----+----------------+----------------+-------+---+---+---+
|       |   |     | บริษัท เอ็นเอสเอ็ม |                |       |   |   |   |
|       |   |     | (เดลาแวร์) อิงค์  |                |       |   |   |   |
|       |   |     |                |                |       |   |   |   |
|       |   |     | (NSM           |                |       |   |   |   |
|       |   |     | (Delaware)     |                |       |   |   |   |
|       |   |     | Inc.)          |                |       |   |   |   |
|       |   |     |                |                |       |   |   |   |
|       |   |     | (ไม่ม           |                |       |   |   |   |
|       |   |     | ีสภาพนิติบุคคลแล้ว) |                |       |   |   |   |
+-------+---+-----+----------------+----------------+-------+---+---+---+

  บริษัทเป็นผู้ผลิตเหล็กแผ่นรีดร้อนและผลิตภัณฑ์ต่อเนื่อง บริษัทถือหุ้นทางตรง ในสัดส่วนร้อยละ 100
  ในบริษัท เอ็นเอสเอ็ม สตีล จำกัด (“NSM Cayman”) และ NSM Cayman
  ถือหุ้นในสัดส่วนร้อยละ 100 ในบริษัท เอ็นเอสเอ็ม (เดลาแวร์) อิงค์. (“NSM Delaware”)
  ทั้งสองบริษัทนี้จดทะเบียนจัดตั้งขึ้นนอกประเทศไทย NSM Cayman
  จัดตั้งขึ้นโดยมีวัตถุประสงค์เพียงอย่างเดียวคือเพื่อระดมทุนให้กับบริษัทโดยการออกตราสาร
  อันประกอบด้วยตราสารชั้นต้นมีจำนองครบกำหนดไถ่ถอนในปี 2549
  ตราสารชั้นต้นลำดับรองมีจำนองครบกำหนดไถ่ถอนในปี 2551 และหุ้นกู้ลำดับรองมีจำนอง
  ครบกำหนดไถ่ถอนในปี 2552 โดย NSM Delaware เป็นผู้ออกตราสารในฐานะตัวแทนของ NSM
  Cayman บริษัทเป็นผู้ค้ำประกันตราสารทั้งหมดโดยไม่มีเงื่อนไขและเพิกถอนไม่ได้
  บริษัทย่อยทั้งสองนี้ไม่มีรายได้แต่อย่างใดเนื่องจากมิได้ประกอบการและดำเนินธุรกิจ ปัจจุบัน
  บริษัทอยู่ระหว่างการชำระบัญชีบริษัทย่อยทั้ง 2 บริษัทอย่างเป็นทางการ

2.3 โครงสร้างรายได้

  ในปี 2547
  บริษัทเริ่มดำเนินการผลิตตามปกติและประสบความสำเร็จอย่างต่อเนื่องในการเพิ่มปริมาณการผลิต
  ซึ่งทำให้บริษัทมีรายได้จากการขายสินค้าเพิ่มขึ้นเป็นจำนวนมาก ขณะที่ในปี 2546
  บริษัทมีรายได้จากการจำหน่ายสินค้าและวัสดุที่คงเหลือไว้ก่อนการหยุดผลิต ดังนี้

+---------------------------+--------+-----+------+-----+------+-----+
|                           | 2547   |     | 2546 |     | 2545 |     |
+---------------------------+--------+-----+------+-----+------+-----+
|                           | ล้านบาท | %   | ล้า   | %   | ล้า   | %   |
|                           |        |     | นบาท |     | นบาท |     |
+---------------------------+--------+-----+------+-----+------+-----+
| ยอดขาย                    | 9,     | 95  | -    | -   | 6.53 | 0   |
|                           | 511.33 | .34 |      |     |      | .11 |
| เหล็กแผ่นรีดร้อน (HRC)        |        |     | 2    | 1   | 5    |     |
|                           | 219.02 | 2   | 9.40 | .61 | 2.45 | 0   |
| สินค้าคงเหลือและวัตถุดิบ        |        | .20 |      |     |      | .86 |
+---------------------------+--------+-----+------+-----+------+-----+
| รายได้ดอกเบี้ย               | 12.86  | 0   | 1.99 | 0   | 1.74 | 0   |
|                           |        | .13 |      | .11 |      | .03 |
+---------------------------+--------+-----+------+-----+------+-----+
| รายได้อื่น                   | -      | -   | 88   | 48  | 5,46 | 89  |
|                           |        |     | 2.55 | .45 | 5.26 | .13 |
| กำไรจากการกลับบัญชีขาดทุน     | 105.03 | 1   |      |     |      |     |
| จากการด้อยค่าของสินทรัพย์      |        | .05 | 84   | 46  | 50   | 8   |
|                           | 80.01  |     | 2.08 | .23 | 2.30 | .19 |
| กำไรจากอัตราแลกเปลี่ยน       |        | 0   |      |     |      |     |
|                           | -      | .80 | -    | -   | -    | -   |
| กลับรา                     |        |     |      |     |      |     |
| ยการขาดทุนจากการลดมูลค่าสินค้า | 47.81  | -   | 6    | 3   | 10   | 1   |
|                           |        |     | 5.66 | .60 | 1.37 | .65 |
| กำไรจา                    |        | 0   |      |     |      |     |
| กการปรับโครงสร้างหนี้-ของลูกหนี้ |        | .48 |      |     | 2.06 | 0   |
|                           |        |     |      |     |      | .03 |
| รายได้อื่น ๆ                 |        |     |      |     |      |     |
+---------------------------+--------+-----+------+-----+------+-----+
| รวม                       | 9,     | 100 | 1,82 | 100 | 6,13 | 100 |
|                           | 976.06 | .00 | 1.68 | .00 | 1.71 | .00 |
+---------------------------+--------+-----+------+-----+------+-----+

2.4 เป้าหมายการดำเนินธุรกิจ

  ภายหลังที่บริษัทประสบความสำเร็จในการระดมทุนและสามารถกลับมาดำเนินกิจการได้นั้น
  เป้าหมายแรกของบริษัทก็คือการที่โรงงานผลิตเหล็กรีดร้อนของบริษัทสามารถดำเนินการได้เป็นปกติอีกครั้งหนึ่ง
  และสามารถดำเนินการก่อสร้างสายโรงงานผลิตผลิตภัณฑ์ต่อเนื่องให้เสร็จสมบูรณ์เพื่อเพิ่มความสามารถในการทำรายได้ของบริษัท
  ซึ่งบริษัทได้สามารถบรรลุเป้าหมายดังกล่าวอย่างงดงามในปี 2547 โดยบริษัทได้เริ่มการผลิต 24
  ชั่วโมงตั้งแต่ไตรมาสสาม จนสามารถผลิตเหล็กรีดร้อนได้ถึง 86,000 ตันในเดือนธันวาคม 2547

  เป้าหมายที่สำคัญประการต่อมาคือการมุ่งสู่การเป็นผู้ผลิตเหล็กแผ่นคุณภาพสูงที่มีประสิทธิภาพสูงสุดด้วยต้นทุนที่ต่ำสุด
  และท้ายที่สุดสามารถขยายผลิตภัณฑ์ครอบคลุมผลิตภัณฑ์เหล็กรีดร้อน เหล็กเคลือบสังกะสี
  และเหล็กล้างผิวเคลือบน้ำมัน รวมถึง ผลิตภัณฑ์มูลค่าเพิ่มอื่น ๆ เช่น เหล็กคุณภาพพิเศษ
  พร้อมกันนั้นบริษัทยังได้มุ่งเน้นการพัฒนาคุณภาพของผลิตภัณฑ์โดยในไตรมาสที่สี่บริษัทได้จัดทำแผนการดำเนินการเพื่อให้ผลิตภัณฑ์ของบริษัทได้รับการรับรองตามมาตรฐาน
  ISO 9001

  สำหรับในระยะกลางและระยะยาวนั้น
  บริษัทมีแผนการที่จะลดการผลิตสินค้าคุณภาพพื้นฐานซึ่งมีราคาตลาดที่ผันผวน
  และเพิ่มการผลิตผลิตภัณฑ์มูลค่าสูงซึ่งมีราคาที่สูงและแน่นอนกว่าเพื่อให้บริษัทสามารถทำกำไรได้สูงสุด

  ภายหลังจากความสำเร็จในการปรับโครงสร้างทางการเงินของบริษัทในปี 2546
  การปรับปรุงการผลิตให้ดำเนินไปอย่างมีประสิทธิภาพและแน่นอนในปี 2547
  ตลอดจนการดำเนินการก่อสร้างโรงงานผลิตผลิตภัณฑ์ต่อเนื่องเสร็จสมบูรณ์
  บริษัทมีความมุ่งมั่นที่จะเพิ่มยอดขายของผลิตภัณฑ์เหล็กรีดร้อน เหล็กแผ่นรีดร้อนปรับสภาพผิว
  และเหล็กล้างผิวเคลือบน้ำมันให้สูงขึ้นจากห้าแสนตันในปี 2547 เป็นหนึ่งล้านตันในปี 2548
  และในปีต่อไปภายหลังจากที่การก่อสร้างโรงงานผลิตภัณฑ์ต่อเนื่องเสร็จสมบูรณ์
  บริษัทมุ่งเน้นที่จะเพิ่มสัดส่วนการผลิตและยอดจำหน่ายเหล็กเคลือบผิวให้เป็นสินค้าหลักของบริษัทต่อไป